Foto: AFP AQSh Suriyada qolish uchun qonuniy asosga ega emas, deya AQSh maxsus amaliyotlar qo‘mondonligi rahbari general Reymond Tomasning so‘zlarini keltiradi RIA «Novosti». «Ruslar: «Nima uchun sizlar hali ham Suriyadasiz?» degan savolni berishiga oz qoldi. Ular bunga juda yaqin turibdi... Biz u yerga haqli ravishda kirdik, biroq ruslar bunday o‘yinni boshlasa, biz qolishni istasak ham, qola olmaymiz. Ular (Rossiya) buni qilishi mumkin», - degan Tomas. Uning qo‘shimcha qilishicha, AQSh harbiylarining Suriyada qolishiga yagona asos – terrorizm bilan kurashdir.